b'\n_START_ARTICLE_\nPacific Grove\n_START_PARAGRAPH_\nPacific Grove er en by i det vestlige Californien med 15.504 indbyggere (pr. 2013). Den ligger n\xc3\xa6r byen Monterey ved Stillehavet i Monterey Bay._NEWLINE_Ved byen ligger Point Pinos Lighthouse, som er det \xc3\xa6ldste stadig operationelle fyrt\xc3\xa5rn i det vestlige Californien, samt Pacific Grove Museum of Natural History og Stowitts Museum & Library der ligger i centrum af byen._NEWLINE_Byen blev kendt, da countrysangeren John Denver den 12. oktober 1997 styrtede ned med sit fly Experimental Rutan Long-EZ og omkom ud for Pacific Grove ved Point Pinos i Monterey Bay. Ved nedstyrtningsstedet, som ogs\xc3\xa5 kaldes "John Denver Beach", er der opsat drivt\xc3\xb8mmer med sangerens navn samt plantet et tr\xc3\xa6 i Lovers Point Park. I 2007 indviede man en mindeplade til minde om John Denver.'